บาทเปิด 32.83 บาทต่อดอลลาร์ ทรงตัว
เงินบาทเปิดตลาด 32.83 บาทต่อดอลลาร์ ทรงตัว ตลาดจับตาตัวเลขจ้างงานนอกภาคเกษตรสหรัฐฯคืนนี้
7 ธ.ค. 2561

เงินบาทเปิดตลาด 32.83 บาทต่อดอลลาร์ ทรงตัว ตลาดจับตาตัวเลขจ้างงานนอกภาคเกษตรสหรัฐฯคืนนี้
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.83 บาท/ดอลลาร์ ทรงตัวในระดับเดียวกันกับช่วงปิดตลาดเย็นวานนี้ เนื่องจากตลาดรอปัจจัยใหม่เข้ามา
"บาททรงตัวในระดับเดียวกับเย็นวานนี้ เนื่องจากยังไม่มีปัจจัยใหม่เข้ามา" นักบริหารเงิน กล่าว
วันนี้คาดว่าบาทจะแกว่งตัวแคบๆ ในกรอบ โดยนักบริหารเงินประเมินการเคลื่อนไหวของเงินบาทในวันนี้ไว้ระหว่าง  32.75-32.90 บาท/ดอลลาร์
คืนนี้มีตัวเลขเศรษฐกิจที่สำคัญ คือ ยอดการจ้างงานนอกภาคเกษตรของสหรัฐในเดือน พ.ย. ซึ่งจะมีผลต่อค่าเงินบาทในสัปดาห์หน้า